
Szuboptimális ortopédiai műtét utáni anatómiai boncolás

Az anatómiai preparálás egy formalin fixált tetemen nagyban segíti a hallgatók felkészülését és 3 dimenziós látásmódjuk fejlesztését a jövőbeli esetleges sebészeti munkáikban. Egy anatómiailag ideális preparálás menete a hallgatók általános felkészülését segíti elő, viszont egy műtéti beavatkozás utáni anatómiai feltárása már pontos és részletes anatómiai tudás meglétét feltételezi.
Munkánk során egy ortopédiai műtét utáni alsó végtag preparálását és feltárását tűztük ki célul oly módon, hogy az plasztinációs eljárásra is alkalmas legyen.
A Debreceni Egyetem, Anatómiai, Szövet- és Fejlődéstani Intézet elhunytakra vonatkozó szabályainak betartásával végeztük munkánkat. Az operált alsó végtag keringése a regio genus alatti területeken szinte teljesen blokkolt volt, valamint a nekrózisra jellemző szöveti elváltozások már azonosíthatóak voltak. A formalinos fixálás ebből adódóan nem volt tökéletes és a műtét során alkalmazott interfragmentális csavarok, neutralizációs lemezek több helyen is akadályozták a megfelelő anatómiai preparálást. A műtéti beavatkozást követően fellépő szövetelhalás ellenére a regio femoris és regio genus könnyen és szépen preparálható volt. A regio cruris és regio malleolarisok sokkal precízebb és lassabb boncolást igényeltek, hogy az ép szövetek jól elválaszthatók legyenek. A feltárás során az ortopédiai implantátumok pontos lokalizációját és esetleges nekrózis eredményező elhelyezését is demostrálni tudtuk.
Munkánk során a jövő generációinak így egy olyan anatómiai preparátumot hoztunk létre, mely a normál anatómiai viszonyok mellett egy postoperatív patológiás helyzetet is demonstrálhatnak a hallgatók számára.



